Foto’s: All Blacks slaan terug in JohannesburgDie All Blacks het die tweede wedstryd van hul Suid-Afrikaanse safari op Ellispark gewen. Foto: GB Jordaan. Die All Blacks het gister in Johannesburg gewys dat hulle steeds gedugte teenstanders is toe hulle die Springbokke met 35 – 23 op Ellispark ore aangesit het. Sam Cane se span was goed op die aanval – danksy Richie Mo’unga en Rieko Ioane – terwyl Jordie Barrett se spel ook die Springbokke se lugaanvalle belemmer het. Ja, daar sal Springbok-ondersteuners wees wat oor Luke Pearce se skeidsregtervertoning sal kopkrap, maar uiteindelik het die Suid-Afrikaners ook dinge vir hulself moeilik gemaak. Die lynstane het gesukkel, terwyl die verdediging ook nie so rotsvas soos verlede week in Nelspruit was nie. Terselfdertyd sou dit ook baie meer goed as kwaad gedoen het as Malcolm Marx in die opdrafspan was. Maar ’n mens kan nie fout met die ondersteuners se passie vind nie en meer as 61 000 geesdriftige toeskouers het Ellispark volgepak. Maroela Media se GB Jordaan was daar om die aksie vas te vang.